హీరోగా విభిన్నమైన కథాంశాలను ఎంచుకుంటూ ముందుకు సాగుతున్నాడు యంగ్ స్టార్ నిఖిల్. గత ఏడాది ‘ఎక్కడికి పోతావు చిన్నవాడా’ సినిమాతో మంచి హిట్ అందుకున్న నిఖిల్.. మే నెలలో విడుదలకు సిద్ధమైన ‘కేశవ’ సినిమాతోనూ సేమ్ సీన్ రిపీట్ చేయాలనే పట్టుదలతో ఉన్నాడు. ‘కేశవ’ సినిమా డిఫరెంట్ స్టోరీతో తెరకెక్కినట్టు కనిపిస్తుండటంతో.. నిఖిల్ ఖాతాలో మరో హిట్ ఖాయమని సినీ జనం భావిస్తున్నారు. కాగా, ‘కేశవ’ సినిమా బిజినెస్ నిఖిల్ కెరీర్లో సరికొత్త రికార్డు సృష్టించిందనే టాక్ వినిపిస్తోంది. కేవలం రూ.7 కోట్ల బడ్జెట్తో తెరకెక్కిన ఈ సినిమా 11 కోట్ల బిజినెస్ చేసిందట. హీరో, దర్శకుడి రెమ్యునరేషన్తో పాటు మూవీ బడ్జెట్ అంతా ఏడు కోట్ల లోపు ఫినిష్ చేసి ఇస్తానని అభిషేక్ పిక్చర్స్ సంస్థకు మాటిచ్చిన డైరెక్టర్ సుధీర్ వర్మ.. చెప్పినట్టుగానే సినిమాను తీసి వారికి ఇచ్చాడట. ఇక ఈ సినిమా రైట్స్ను ఆంధ్ర, నైజాం రీజియన్లో నాలుగున్నర కోట్లకు అమ్మేసిన నిర్మాతలు.. ఓవర్సీస్, కర్ణాటకలో కలిపి మరో రెండు కోట్లు రాబట్టుకున్నారట. ఇంకా సీడెడ్, శాటిలైట్ రైట్స్ నిర్మాతల దగ్గరే ఉండటంతో.. ఈ సినిమా ఓవరాల్గా రూ.18 కోట్ల బిజినెస్ చేస్తుందని ట్రేడ్ వర్గాలు అంచనా వేస్తున్నాయి. ప్రస్తుతం అభిషేక్ పిక్చర్స్ నిర్మించిన ‘కేశవ’, ‘బాబు బాగా బిజీ’ సినిమాలు రెండు రిలీజ్కు రెడీగా ఉండటంతో ఈ రెండు సినిమాలు కొత్త నిర్మాతలకు మంచి లాభాలు తెచ్చిపెడతాయనే ప్రచారం జరుగుతోంది. మరి రిలీజ్ అయిన తర్వాత ఆ యా సినిమాలు ఏ స్థాయిలో ప్రజాదరణ పొందుతాయో చూడాలి.
heeroga vibhinnamaina kathaamsaalanu enchukuntu munduku saagutunnaadu yang star nikhil. gatha edaadi ‘ekkadiki potavu chinnawada’ sinimaatho manchi hit andukunna nikhil.. mee nelalo vidudalaku siddhamaina ‘keshava’ sinimaatoonuu sem sean repeate cheyalane pattudalatoe unnaadu. ‘keshava’ sinima deferent storitho terakekkinattu kanipistundatamto.. nikhil khaataalo maro hit khayamani cinee janam bhaavistunnaaru. kaga, ‘keshava’ sinima bijines nikhil kereerlo sarikotta rikaardu srushtinchindane tack vinipistondi. kevalam roo.7 kotla badjetto terakekkina ee sinima 11 kotla bijines chesindata. heero, darsakudi remunarationto paatu moovee budget antaa edu kotla lopu finish chesi istaanani abhishek pictures samsthaku maaticchina director sudhir varma.. cheppinattugaane sinimaanu teesi vaariki ichadata. ika ee sinima raitsnu aandhra, naijam regionlo nalugunnara kotlaku ammesina nirmaatalu.. oversees, karnaatakalo kalipi maro rendu kotlu rabattukunnarata. inka seaded, satilite raits nirmaatala daggare undatamtho.. ee sinima ovaraalgaa roo.18 kotla bijines chestundani trade vargaalu anchana vestunnayi. prastutam abhishek pictures nirminchina ‘keshava’, ‘baabu baga biji’ cinimaalu rendu rileejku redeegaa undatamtho ee rendu cinimaalu kotta nirmaatalaku manchi labhalu tecchipedataayane prachaaram jarugutondi. mari rillees ayina tarvaata aa yaa cinimaalu e sthaayilo prajaadarana pondutayo chudali.